Neuvoston 7 päivänä kesäkuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 60/2002 Euroopan parlamentin ja neuvoston asetuksen antamiseksi yhteisestä hankintasanastosta (CPV) (ETA:n kannalta merkityksellinen teksti)



Virallinen lehti nro C 281 E , 19/11/2002 s. 0001 - 0563



Neuvoston 7 päivänä kesäkuuta 2002 vahvistama YHTEINEN KANTA (EY) N:o 60/2002 Euroopan parlamentin ja neuvoston asetuksen (EY) N:o .../2002 annettu ..., antamiseksi yhteisestä hankintasanastosta (CPV) (2002/C 281 E/01) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan sekä 55 artiklan ja 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon alueiden komitean lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Monenlaisten nimikkeistöjen käyttö haittaa Euroopan julkisten hankintojen avoimuutta ja läpinäkyvyyttä. Sen vaikutukset sopimuksia koskevien ilmoitusten laatuun ja julkaisemisen määräaikoihin rajoittavat tosiasiassa taloudellisten toimijoiden osallistumista julkisiin hankintoihin. (2) Suosituksessaan 96/527/EY(5) komissio kehotti hankintaviranomaisia ja hankintayksikköjä käyttämään sopimusten kohteiden kuvaamisessa yhteistä hankintasanastoa (Common Procurement Vocabulary, CPV), joka on kehitetty tiettyjen nykyisten nimikkeistöjen perusteella siten, että siinä otetaan paremmin huomioon julkisten hankintojen alan erityisominaisuudet. (3) Hankintaviranomaisten ja hankintayksikköjen käyttämät viitteet julkisia hankintoja koskevien sopimusten kohteiden kuvaamiseksi olisi siis yhtenäistettävä julkisia hankintoja koskevalla yhtäläisellä luokittelujärjestelmällä. (4) On tärkeää, että jäsenvaltioiden käytössä olisi yhtäläinen viitenimikkeistö, jossa annetaan hyödykkeistä sama kuvaus yhteisön virallisilla kielillä ja jossa käytetään samaa vastaavaa aakkosnumeerista koodia ja joka mahdollistaa näin kielellisten esteiden poistamisen yhteisössä. (5) Tällä asetuksella olisi näin ollen hyväksyttävä CPV:n tarkistettu versio julkisia hankintoja koskevaksi yhtäläiseksi luokittelujärjestelmäksi, jonka soveltamisesta on säädetty julkisten hankintamenettelyjen yhteensovittamista koskevissa direktiiveissä. (6) CPV:n sekä tilastollisen toimialoittaisen tuoteluokituksen (CPA), Yhdistyneiden Kansakuntien yhteisen tavaraluokituksen (CPC Prov.), Euroopan yhteisön toimialaluokituksen (NACE Rev. 1) ja yhdistetyn nimikkeistön (CN) välille olisi myös laadittava opastukseksi vastaavuustaulukot. (7) CPV:n rakenne ja koodit voivat vaatia mukautuksia tai muutoksia julkisten hankintojen ja käyttäjien tarpeiden muuttumisen myötä. Tätä varten on tarpeen luoda asianmukainen tarkistusmenettely. (8) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6) mukaisesti. (9) Jäsenvaltiot eivät voi riittävällä tavalla toteuttaa suunnitellun toiminnan tavoitetta, joka on julkisiin hankintoihin sovellettavan luokittelujärjestelmän vahvistaminen, vaan se voidaan toiminnan laajuuden ja vaikutusten vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun suhteellisuusperiaatteen mukaisesti. Kyseisessä artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tämän tavoitteen saavuttamiseksi tarpeen. (10) Asiasta on syytä antaa direktiivin sijasta asetus siksi, että julkisia hankintoja koskevan luokittelujärjestelmän luominen ei edellytä säädöksen saattamista osaksi kansallista lainsäädäntöä. (11) Jotta käyttäjät voisivat tutustua pakolliseksi tulevaan yhtäläiseen luokittelujärjestelmään, on syytä määrätä tämän CPV:tä koskevan asetuksen soveltamista edeltävästä siirtymäkaudesta, OVAT ANTANEET TÄMÄN ASETUKSEN: 1 artikla 1. Vahvistetaan julkisiin hankintoihin sovellettava yhtäläinen luokittelujärjestelmä, yhteinen hankintasanasto (Common Procurement Vocabulary, CPV). 2. CPV:n teksti on liitteessä I. 3. CPV:n sekä tilastollisen toimialoittaisen tuoteluokituksen (CPA), Yhdistyneiden Kansakuntien yhteisen tavaraluokituksen (CPC Prov.), Euroopan yhteisön toimialaluokituksen (NACE Rev. 1) ja yhdistetyn nimikkeistön (CN) suuntaa-antavat vastaavuustaulukot ovat vastaavasti liitteissä II, III, IV ja V. 2 artikla Komissio antaa CPV:n tarkistamiseksi tarvittavat säännökset 3 artiklan 2 kohdassa tarkoitetun menettelyn mukaisesti. 3 artikla 1. Komissiota avustaa neuvoston päätöksen 71/306/ETY(7) 1 artiklalla perustettu julkisia hankintoja käsittelevä neuvoa-antava komitea, jäljempänä "komitea". 2. Jos tähän kohtaan viitataan, sovelletaan päätöksen 1999/468/EY 3 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. 3. Komitea vahvistaa työjärjestyksensä. 4 artikla Tämä asetus tulee voimaan ...(8). Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 25 E, 29.1.2002, s. 1. (2) EYVL C 48, 21.2.2002, s. 9. (3) Lausunto annettu 14. maaliskuuta 2002 (ei vielä julkaistu virallisessa lehdessä). (4) Euroopan parlamentin lausunto, annettu 13. maaliskuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 7. kesäkuuta 2002 ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 222, 3.9.1996, s. 10. (6) EYVL L 184, 17.6.1999, s. 23. (7) EYVL L 185, 16.8.1971, s. 15, päätös sellaisena kuin se on muutettuna päätöksellä 77/63/ETY (EYVL L 13, 15.1.1977, s. 15). (8) Vuosi päivästä, jona se julkaistaan Euroopan yhteisöjen virallisessa lehdessä. LIITE I YHTEINEN HANKINTASANASTO (CPV) Luokittelujärjestelmän rakenne 1. CPV käsittää pääsanaston ja lisäsanaston. 2. Pääsanasto on puukaavion muotoinen ja sisältää enintään yhdeksännumeroisia koodeja ja niitä vastaavat nimikkeet, joilla kuvaillaan sopimuksen kohde eli tavarahankinnat, rakennusurakat tai palvelut. Numerokoodissa on kahdeksan numeroa ja se jakautuu seuraavasti: - 2-numerotaso, koodin kaksi ensimmäistä numeroa; - 3-numerotaso, koodin kolme ensimmäistä numeroa; - 4-numerotaso, koodin neljä ensimmäistä numeroa; - 5-numerotaso, koodin viisi ensimmäistä numeroa. Kukin kolmesta viimeisestä numerosta täsmentää edelleen kutakin 5-numerotasoa. Yhdeksäs numero on tarkistusnumero. 3. Lisäsanastoa voidaan käyttää hankintasopimuksen kohteen kuvauksen täydentämiseksi. Se koostuu aakkosnumeerisesta koodista, jota vastaa nimike, jonka avulla voidaan edelleen täsmentää hankittavan hyödykkeen ominaisluonnetta tai käyttökohdetta. Aakkosnumeerinen koodi koostuu: - ensimmäisestä tasosta, joka käsittää pääluokkaa vastaavan kirjaimen - toisesta tasosta, joka käsittää neljä numeroa, joista kolme ensimmäistä ilmoittaa osaluokan ja joista viimeinen on tarkistusnumero. >TAULUKON PAIKKA> LISÄSANASTO >TAULUKON PAIKKA> LIITE II CPV:N JA CPA 96:N VASTAAVUUSTAULUKKO >TAULUKON PAIKKA> LIITE III CPV:N JA CPC prov.:n VASTAAVUUSTAULUKKO >TAULUKON PAIKKA> LIITE IV CPV:n JA NACE Rev. 1:n VASTAAVUUSTAULUKKO >TAULUKON PAIKKA> LIITE V CPV:N JA CN:N VASTAAVUUSTAULUKKO >TAULUKON PAIKKA> NEUVOSTON PERUSTELUT I JOHDANTO Komissio antoi 3.8.2001 ehdotuksen Euroopan parlamentin ja neuvoston asetukseksi yhteisestä hankintasanastosta(1). Ehdotus perustui perustamissopimuksen 47 artiklan 2 kohtaan sekä 55 ja 95 artiklaan. Euroopan parlamentti antoi lausuntonsa 13.3.2002 ja hyväksyi komission ehdotuksen tarkistuksitta(2). Talous- ja sosiaalikomitea antoi lausuntonsa 28.11.2001(3). Alueiden komitea antoi lausuntonsa 14.3.2002(4). II TAVOITE Yhteinen hankintasanasto (CPV) on merkittävä askel hankintamenettelyjen teknisten vaatimusten, eli sopimusta koskevien ilmoitusten julkaisemisen, yksinkertaistamiseksi. CPV-asetuksen artikloiden liitteenä esitetyssä pääsanastossa on viiden ja lisäsanastossa kahden tason hierarkkinen rakenne. Yhteistä hankintasanastoa suositeltiin jo vuonna 1996 hyödyllisenä järjestelmänä. Se saavutti keskeisen aseman potentiaalisten tarjoajien hakukriteerinä kuitenkin jo ennen vuotta 2002 ilman asianmukaista oikeusperustaa. Asetuksella voidaan siksi nyt edistää julkisten hankintojen virtaviivaistamista siten, että yksi luokitus eli yhteinen hankintasanasto korvaa sellaiset muut tällä hetkellä käytössä olevat nimikkeistöjärjestelmät kuten tilastollinen toimialoittainen tuoteluokitus (CPA), Euroopan yhteisön toimialaluokitus (NACE), Yhdistyneiden Kansakuntien yhteisen tavaraluokitus (CPC Prov.) ja yhdistetty nimikkeistö (CN) yhteisön julkisia hankintoja koskevien sopimusten osalta. Yhteinen hankintasanasto voi osaltaan lisätä tehokkuutta, muun muassa tekemällä taloudellisille toimijoille helpommaksi määritellä sopimusten sisältö. Tämä itsessään on ennakkoedellytys tavoitteelle poistaa tarpeettomat kilpailuesteet. Lisäksi sopimusta koskevien ilmoitusten tiivistelmien automaattinen kääntäminen tulee mahdolliseksi. Samanaikaisesti luodulla tarkistusmenettelyllä komissiolle siirretään täytäntöönpanovalta, jonka se tarvitsee pitääkseen sanaston ajan tasalla. Komissiota avustaa julkisia hankintoja käsittelevä neuvoa-antava komitea. Keskeistä on, että kaikissa muutoksissa ja ajantasaistamisissa otetaan huomioon järjestelmän käyttäjien huomautukset. III ASIAKIRJASSA 8171/02 MAP 16 CODEC 489 OLEVAN YHTEISEN KANNAN ERITTELY Euroopan parlamentti ei tehnyt tarkistuksia komission ehdotukseen. Neuvoston vahvistamassa yhteisessä kannassa hyväksytään täysin ehdotuksen tavoitteet, joita ovat nykyisen nimikkeistön yksinkertaistaminen sekä hankintaviranomaisten että taloudellisten toimijoiden työn helpottaminen. Joustava mekanismi, johon kytkeytyvät tulevat muutokset, on arvioitu kokonaisuudessaan asianmukaiseksi. Tällä tavoin mahdolliset puutteet yksityiskohtien osalta, joita ei alkuvaiheessa voi sulkea pois (tuotteiden yksityiskohtainen luokitteluhan kattaa yli 250 sivua), voidaan käsitellä tehokkaasti. Neuvosto teki artikloihin ainoastaan joitakin pieniä muutoksia, joista tärkeimmät olivat komiteamenettelyä koskevan artiklan vakiosanamuoto, mikä on puhtaasti toimituksellinen kysymys, ja pitempi määräaika yhteisen hankintasanaston saattamiselle osaksi kansallista lainsäädäntöä. Viimeksi mainittu muutos oli aiheellinen, jotta helpotettaisiin entisestään yhteisen hankintasanaston soveltamista tulevaisuudessa. (1) EYVL C 25 E, 29.1.2002, s. 1. (2) Ei vielä julkaistu EYVL:ssä. (3) EYVL C 48, 21.2.2002, s. 9. (4) CDR 391-2001, ei vielä julkaistu EYVL:ssä.